Агенцијата за заштита на правото на слободен пристап до информациите од јавен карактер согласно член 109 став 5 од Законот за општата управна постапка („Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер („Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр. 60/20), постапувајќи по Жалбите изјавени од А. С. од Скопје, поднесена против Комисијата за спречување и заштита од дискриминација, по предметот Барање за пристап до информации од јавен карактер, на 03.07.2026 година го донесе следното:

Р Е Ш Е Н И Е

1. Жалбите изјавени од А. С. од Скопје, поднесена против Комисијата за спречување и заштита од дискриминација, заведена во Агенцијата со бр.08-169 на 21.04.2026 година и на 24.06.2026 година, по предметот Барања за пристап до информации од јавен карактер, СЕ ОДБИВА како неоснована.
2.СЕ ПОТВРДУВА Решението на Имателот на информација со бр.10-464/5 од 09.06.2026 година. 

О Б Р А З Л О Ж Е Н И Е

А. С. од Скопје, како што е наведено во Жалбата, на 11.05.2026 година поднел Барање за пристап до информации од јавен карактер до Комисијата за спречување и заштита од дискриминација, со кое побарал по пошта или е-маил да му се достави фотокопија или електронски запис од следната информација: 
„Записници од Седниците на Комисијата за спречување и заштита од дискриминација одржани:
· Во месец јули 2025 година
· Во месец август 2025 година
· Во месец септември 2025 година
· Во месец октомври 2025 година
· Во месец ноември 2025 година
· Во месец декември 2025 година
· Во месец јануари 2026 година
· Во месец февруари 2026 година “
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба,  заведена во Агенцијата под бр. 08-169 на 08.06.2026 година. 
	Агенцијата, преку е-маил заведен собр.08-169 од 08.06.2026 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
	Имателот на информации на 12.06.2026 година до Агенцијата достави Одговор на жалба бр.10-464/6 од 10.06.2026 година, заведен во Агенцијата под бр.08-169. ВО Одговорот е наведено: „...Имателот на информации, го известува Барателот дека сецниците на Комисијата согласно Деловодникот за работа на Комисијата, имајќи ја во предвид природата на предметите од постапките за заштита од дискриминација, не се отворени за јавноста, па оттаму, и бараните записници не можат да бидат споделувани. По доставување на актот од Ваша страна со прилог Жалба од Барателот, Комисијата првенство спроведе Тест на штетност по Барање за пристап до информации од јавен карактер, заведен со бр.10-464/4 од 09.06.2026 година, согласно кој утврди дека предемтот на Барањето...содржи лични податоци на лицата кои поднеле претставка...“. Во прилог го достави Решението бр.10-464/5 од 09.06.2026 година со кое Барањето го одбива; и Тестот на штетност бр.10-464/4 од 09.06.2026 година. Во Решението е наведено: „бараната документација содржи лични податоци чие откривање би значело повреда на заштитата на личните податоци...Седниците на Комисијата по правило не се отворени за јавноста, поради сензитивноста на предметите отворени по претставки за заштита од дискриминација, токму заради заштита на личните податоци и на лицата подносители на претставките, како и на лицата потенцијални и утврдени дискриминатори...“. Додека во Тестот на штетност е наведено: „Не постои можност за селекција на податоци кои не ги засегаат лицата подносители на претставки за заштита од дискриминација, како и лицата потенцијални или утврдени дискриминатори...Бараната документација содржи лични податоци (име и презиме, адреса и слично) на лицата подносители на претставки за заштита од дискриминација...Комисијата донесените Мислења, на својата официјална веб страна ги објавува анонимизирано“.
	Незадоволен од наведеното Решение, Барателот на информации во законски предвидениот рок поднесе Жалба до Агенцијата, заведена под бр.08-169 на 24.06.2026 година. Во Жалбата е наведено: „Тестот на штетност очигледно не е спроведена имајќи предвид дека во Решението број 10-464/5 со датум 09.06.2026 година воопшто не е наведен број и датум на писменото за спроведена постапка на тест на штетност.“ 
	Агенцијата, преку е-маил заведен собр.08-169 од 24.06.2026 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
	Постапувајќи по Барањето на Агенцијата, Имателот на информации до Агенцијата достави Одговор на жалба бр.10-464/7 од 30.06.2026 година, заведен во Агенцијата под бр.08-169 на 03.07.2026 година. Во Одговорот е наведено: „Имено, со одредбата од член 9 став (7) од Деловникот за работа на Комисијата е уредено дека „Седниците на Комисијата ги свикува претседателот на сопсвена иницијатива или на предлог на било кој член, а истите по правило не се отворени за јавноста“... Напоменуваме дека А. С. од Скопје до Комисијата за спречување и заштита од дискриминација поднесе Барање за увид заверено под бр.08-44/2 ...на подносителот му беше овозможен увид во списите...“. Во прилог Имателот ги достави следните докази: Мислење бр.08-44/1 од 09.01.2025 година; Записник од извршен увид во списи на предмет бр.08-44/3 од 31.03.2026 година.
Постапувајќи по наведената Жалба, Агенцијата за заштита на правото на слободен пристап до информациите од јавен карактер истата ја одби како неоснована, Решението на Имателот на информации бр.03-1084/3 од 22.04.2026 година го потврди, поради следното:
По разгледувањето на Жалбата и сите списи во врска со предметот, Агенцијата утврди дека Имателот на информации во врска со Барањето на Барателот постапил согласно одредбите на Законот за слободен пристап до информации од јавен карактер, односно донел Решение согласно член 6 став 1 точка 2 и член 6 став 3 од истиот Закон.
Имено, Имателот на информации во конкретниот случај одбива пристап до бараната информација со образложение дека станува збор за информации кои се однесуваат на документ кој содржи лични податоци, чие откривање би значело повреда на заштитата на личните податоци.
При одбивање на предметното Барање, Имателот на информации го спроведува задолжителниот Тест на штетност со посебен документ бр.10-464/4 од 09.06.2026 година, со кој е утврден дека со доставување на побараната информација би имало штетни последици врз физичките лица кои се подносители на претстави пред Имателот на информации. Исто така, Имателот го зема во предвид и Деловодникот за работа на Комисијата, каде е утврдено дека седниците на Комисиите по правило не се отворени за јавноста.
Што се однесува до наводите на подносителот на Жалбата дека: „Тестот на штетност очигледно не е спроведена“, Агенцијата му укажува на Барателот на информации дека Имателот на информации правилно го спровел Тестот на штетност и го достави до Агенцијата на разгледување.
По разгледување на прилозите доставени до Агенцијата заедно со Одговорот на жалба бр.10-464/7 од 30.06.2026 година од страна на Имателот на информации, Агенцијата констатира дека во конкретниот случај предметна Жалба ја прави и недопуштена.
Врз основа на сето погоре наведено, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.
 

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


									Директор,
	                                                                                                      Петар Гајдов

